Uppbygging á ferðamannastöðum er eitt brýnasta verkefnið sem við stöndum frammi fyrir og vandinn sem við blasir í uppbyggingu innviða í ferðaþjónustu er margþættur og einskorðast ekki eingöngu við salernismál . Þetta segir Ragnheiður Elín Árnadóttir , iðnaðar - og viðskiptaráðherra , í aðsendri grein í Markaðnum , fylgiriti Fréttablaðsins , í dag . „ Ljóst er að málið er á ábyrgð margra aðila , ríkis , sveitarfélaga , landeigenda og ferðaþjónustunnar sjálfrar . Því er brýnt að allir vinni saman að lausn þessara mála . Á undanförnum mánuðum hefur ráðuneyti mitt í samstarfi við Samtök ferðaþjónustunnar , Ferðamálastofu og fleiri unnið að langtíma stefnumótun fyrir greinina í heild . Stefnt er að því að ljúka þeirri vinnu og kynna í næsta mánuði , “ skrifar Ragnheiður Elín . Hún segir að vel hafi verið til vandað , litið til fordæma erlendis frá og samráð haft við hagsmunaaðila og aðra áhugasama um land allt . Vandinn sem við blasi sé margþættur og úrbóta víða þörf til að tryggja vernd náttúrunnar , öryggi og nauðsynlega innviði . „ Frumvarpi um náttúrupassa var ætlað að leysa heildstæss þetta margþætta viðfangsefni “ skrifar Ragnheiður Elín . Auglýsing Hún segir að ríkissjórnin hafi sett meira í málaflokkinn en nokkru sinni fyrr hafi verið gert . Framkvæmdasjóður ferðamannastaða hafi úthlutað tæpum 1.700 milljónum á síðustu tveimur árum . Þá hafi auknu fjármagni verið úthlutað sérstaklega til að bæa salernisaðstöðu víða um land . „ Reyndar er það svo að fleira tefur uppbyggingu en skortur á fjármagni og má þar nefna skipulagsmál og annan undirbúning . Sem dæmi má nefna að af þeim 380 milljónum sem Framkvæmdasjóðurinn úthlutaði sérstaklega vorið 2014 , án mótframlags , liggja tæpar 200 milljónir enn óhreyfðar vegna þess að verkefnunum er ekki lokið . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .